E L Ő T E R J E S Z T É S

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottsága**

**2023. április 25-i ülésére**

**Javaslat tervezéssel kapcsolatos döntés meghozatalára**

A Városstratégiai, Idegenforgalmi és Sport Bizottság a 2022. március 29-i 65/2022. (III.29.) VISB számú és 2022. október 25-i 180/2022. (X.25.) VISB számú határozatában, valamint Szombathely MJV Önkormányzata Közgyűlése a 273/2022. (VII.19.) Kgy. sz. határozatában és az önkormányzat 2022. évi költségvetéséről szóló 2/2022. (III.1.) önkormányzati rendeletében támogatta tervezési feladatok elvégzését.

A fenti döntések alapján a tervezési szerződések megkötésre kerültek, az alábbi tervek elkészültek, melyek a tervezők által az ülésen bemutatásra kerülnek:

a) Szombathely, 3785/302 hrsz. alatti ingatlanon játszótér (Bakó játszótér) kialakítása (Tervező: Nagy János)

b) Szombathely, Hunyadi János utca burkolat felújítása (Szent Gellért utcai körforgalmi csomópont és a Károlyi Antal utca között), Károlyi Antal utcában útpálya szélesítése, új gyalogos átkelőhely létesítése, valamint a közvilágítás átalakítása, továbbá a Hunyadi úti Gyöngyös patak híd felújítása (Tervező: Útmestervek Kft.)

c) Markusovszky utca - Sugár út - Horváth Boldizsár körút - Dr. István Lajos körút kereszteződésében körforgalmú csomópont építése (Tervező: Somlai Mérnöki Iroda Kft.)

d) Szombathely, Északi Iparterület 02089/5 hrsz-ú ingatlan megközelítését biztosító út – és közlekedési csomópont kialakítására (I. ütem) vonatkozó engedélyezési és kiviteli tervek elkészítése, közműnyilatkozatok és engedély beszerzése, valamint részletes tervezői költségvetés benyújtása (Tervező: Somlai Mérnöki Iroda Kft.)

A tervek az előterjesztés mellékletét képezik.

Kérem a Tisztelt Bizottságot, hogy a terveket megtekinteni és megtárgyalni, valamint a határozati javaslatot elfogadni szíveskedjék.

**Szombathely, 2023. április „ ”**

**/: Dr. Horváth Attila :/**

**HATÁROZATI JAVASLAT**

**.…./2023. (IV.25.) VISB. számú határozat**

A Városstratégiai, Idegenforgalmi és Sport Bizottság a „Javaslat tervezéssel kapcsolatos döntés meghozatalára” című előterjesztést megtárgyalta.

A Bizottság megismerte a bemutatott fejlesztési terveket, melyek tartalmával egyetért, azokat az SZMSZ 54. § (1) bekezdés 18. pontja alapján tudomásul veszi.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő**: azonnal